Armîta Gerawen (jdb. 2, Nîsan, 2006, li Kirmaşan  — m. 28, Cotmeh, 2023, li Tehranê), keçeke kurda 17 salî ye ku li gorî şahidên bûyerê di 1ê cotmeha sala 2023an de li metroya Tehranê rastî êrîşên polîsên Îranê hatiye. Di dema aloziyê de derb li serê wê dikeve wê radikin nexweşxaneyê û 20 roj jiber birînên ku di mejiyê wê de çêdibin bêhiş di komayê de dimîne. Armîta Gerawen li beşa lênêrîna giran a nexweşxaneya artêşê de hate dermankirin û di 22ê cotmeha 2023an de mirina mêjiyê ya wê hatiye ragihandin. Mirina Armîta Gerawen bi kuştina Jîna Emînî re hatiye berawirdkirin û ji aliyê wezîra derveyê ya Almanyayê Annalena Baerbock ve wekê bûyereke “bêtehemûl” hate binavkirin.

Bûyer
Di 1ê cotmeha sala 2023an de, Armîta Gerawen a 17 salî û bi du hevalên xwe re diçin metroya Tehranê. Piştre vîdeoyên ku ji aliyê kamereyên ewlehiyê ya rawestgeha metroya Tehranê tê girtin dide nîşan ku çend jinên sergirtî bi Armîta Gerawen û hevalên wê re siwarê metroyê dibin. Di heman vîdeoyê de piştî demek kurt hevalên Armîta wê bi awayekî bê hiş ji trênê derdixin.

Li gor rêxistina mafên mirovan Hengawê ku navenda rêxistinê li Norwêcê ye û kesên bûne şahidê bûyerê ragihandiye, Gerawen ji ber ku serê xwe negirtiye, rastî êrîşa polîsên Îranê hatiye û di dema aloziyek demkurt de serê wê li metalek tirênê dikeve û ji ser hişê xwe diçe. Jiber ku vîdeoyên aloziya di nav vagonên metroyê de tineye nayê zanîn ka serê wê çawa li metalên vagonê ketiye. Piştî vê bûyerê bi "birînên giran ên mêjî" wê radikin nexweşxaneyê.

Vexuyanên kamerayên rawestegehê dide nîşan ku piştî demek kurt Armîta Gerawen û hevalên wê siwarê metroyê dibin, ji hêla hevalên wê ve bi awayekî bêhiş ji trênê tê derxistin. Medyaya dewleta Îranê dîmenê bûyerê parvedike lê bûyerên di hundirê wesayîta trênê de ku Gerawen çawa dikeve yan jî çi li serê wê dikeve nîşan nade. Ji aliyê Rêxistina Efûyê ya Navneteweyî hatiye îspat kiriye ku dîmenên bûyere hatiye qutkirin û ji vexuyanên vîdeoyê sê deqe û 16 saniye ji vîdeoyê hatiye derxistin.

Nexweşxaneya ku Gerawen rakirine ji aliyê hêzên ewlehiyê ve hatiye dorpêçkirin û tê gotin ku li nexweşxaneyê hêzên ewlekariyê gef li malbat û hevalên wê xwarine. Rojnamevanê ku dixwaze li ser rewşa Gerawen lêkolîn bike ji bo demeke kurt ji aliyê hêzên rejîma Îranê ve tê desteserkirin.

Mirina Armîta Gerawen
Di 22ê cotmehê de, medyaya dewletê ya Îranê radigihîne ku mirina mejiyê ya Gerawen pêk hatiye. Di 28ê cotmehê de, ji aliyê rayedarên Îranê ve mirî hat ragihandin.

Cinazeyê Armîta Gerawen ji aliyê dewleta Îranê ve hatiye desteser kirin destûr nehat dayîn ku malbata wê cinazeyê keça bibin Kirmanşanê veşêrin. Gerawen bi zorê rayedarên dewleta Îranê li qebristana Beheştî Zeraya Tehranê hate veşartin.

Çavkanî

Kesên ji Kirmaşanê